1. Seuran kaikki 5-18-vuotiaat jäsenet voivat hakea avustusta vapaamuotoisella hakemuksella.

2. Tuki on harkinnanvarainen ja tapauskohtainen. Tuen myöntämiseen vaikuttavia tekijöitä on mm. perheen äkillinen ja tilapäinen taloudellinen ahdinko, muutos perhesuhteissa, esim. avioero, yksinhuoltajuus, monilapsisuus ja työttömyys. Tuki edellyttää, että pelaaja sitoutuu koko kaudeksi. Sama pelaaja voi hakea kerran toimintakauden aikana. Tuen saamisessa etusijalla ovat uudet hakijat. Tuen saamisen edellytyksenä on seuran jäsenyys.

3. Tuki on tarkoitettu pääsääntöisesti seuran jäsen- ja toimintamaksuun sekä joukkueiden toiminta - ja harjoitusmaksuihin. Tukea ei voi hakea joukkueiden varustehankintoihin. Hyvin perustellusta syystä tukea voi hakea joukkueiden kertaluonteisiin maksuihin kuten pelimatkojen tai turnausten osallistumiskustannuksiin. Lisäksi tukea voi hakea Palloliiton alaisten leiritysten osallistumis- ja majoituskuluihin.

4. Tukea ei makseta rahana vaan se kohdennetaan suoraan laskulla maksettaviin kuluihin.

5. Tukea haetaan vapaamuotoisella hakemuksella. Hakemuksesta tulee selvitä seuraavat asiat:

- pelaajan nimi sekä ikä/syntymävuosi

- joukkue, jossa lapsi/nuori pelaa

- joukkueen kuukausimaksu

- perustelut tuen tarpeelle (perheen taustatiedot perusteluineen)

- selvitys mahdollisista avoimista laskuista

- onko pelaaja saanut rahastosta tukea aiemmin? Jos on, milloin?

Puutteellisesti täytetty hakemus voi vaikuttaa tuen myöntämiseen, joten huolehdi, että em. kohtiin on vastattu. Hakemuksessa on myös oltava yhteystieto, josta tarvittaessa saatavilla lisätietoa ja johon päätös tuesta ilmoitetaan. Hakemus lähetetään osoitteeseen lehmonpallo@lehpa.fi ja Lehmon Pallon johtokunnasta muodostuva työryhmä käsittelee hakemukset kuukausittain. Tukea saaneelle pelaajalle kerrotaan muista tukimahdollisuuksista.

6. Rahastoa kartutetaan kannatusjäsenmaksujen, avustushakemusten ja erilaisten tapahtumien tuottojen avulla. Yrityksillä ja yksityishenkilöillä on myös mahdollisuus tehdä lahjoituksia rahastoon. Rahaston tuotto käytetään lyhentämättömänä vähävaraisten ja syrjäytymisuhan alla olevien lasten ja nuorten jalkapalloharrastuksen tukemiseen. LehPan tukirahaston tilinumero on FI16 5770 0520 3847 66.

7. Tuki voidaan periä takaisin, mikäli havaitaan, että tukihakemuksessa on annettu virheellistä tietoa tai jos pelaaja lopettaa tai siirtyy toiseen seuraan kesken kauden.